Gorgo

Είδος: Δράσης/Τρόμου/Monster

Σκηνοθεσία: Γιουτζίν Λουριέ

Ηθοποιοί: Μπιλ Τράβερς, Ουίλιαμ Σιλβέστερ, Βίνσεντ Ουίντερ, Κρίστοφερ Ρόουντς, Τζόζεφ Ο Κόνορ

Χώρα: Μ. Βρετανία

Έτος: 1961

Διάρκεια: 78'

Σύνοψη:

Άπληστοι ναυτικοί αιχμαλωτίζουν μια γιγάντια σαύρα στις ακτές της Ιρλανδίας και την πουλάνε σε ένα τσίρκο. Μετά εμφανίζεται η μητέρα της...

Review:

Μπορεί οι Ιάπωνες να διέπρεψαν στα φιλμ με πρωταγωνιστές γιγάντια τέρατα, αλλά και οι Ευρωπαίοι δεν τα πήγαν άσχημα. Εδώ σε ένα βρετανικό rip-off του Γκοντζίλα, το μωρό του Gorgo πέφτει θύμα ‘απαγωγής’ από φιλάργυρους ναυτικούς που το δίνουν σε ένα τσίρκο. Η εκδίκηση της ‘μαμάς’του ωστόσο συνθλίβει όλο το Λονδίνο!

 Από τον  Μπιγκ Μπεν ως το Πικαντίλι Σέρκους και το κοινοβούλιο, τα διάσημα τοπωνύμια της αγγλικής πρωτεύουσας γίνονται θρύψαλλα σε ένα πολύ διασκεδαστικό monster φιλμ που σε πολλά σημεία ‘τρώει’ τα αντίστοιχα ιαπωνικά. Ο ρυθμός είναι γρήγορος και υπάρχει συνεχής δράση από τη θάλασσα της Ιρλανδίας ως τους Λονδρέζικους δρόμους των αρχών της δεκαετίας του 1960, η σκηνοθεσία είναι στιβαρή και το λαστιχένιο τέρας απολύτως πειστικό.

 Μια κλασική στο είδος της ταινία, σούπερ εφετζίδικη στην εποχή της. υποτιμημένη αργότερα, αλλά που αξίζει οπωσδήποτε να ανακαλύψετε!

Σημείωση:

 H ταινία ήταν υποψήφια για όσκαρ ειδικών εφέ το 1962.